# สไปซี (เพลง)
"สไปซี"  เป็นเพลงที่บันทึกโดยเกิร์ลกรุปเกาหลีใต้เอสปา สำหรับอีพีที่สาม มายเวิลด์ และเป็นซิงเกิลนำของอีพี โดยเอสเอ็มเอนเตอร์เทนเมนต์ เมื่อวันที่ 8 พฤษภาคม 2023

เบื้องหลังและการวางจำหน่าย
วันที่ 16 กุมภาพันธ์ ค.ศ. 2023 ลี ซุง-ซูได้ปล่อยวิดีโอความยาว 30 นาทีโดยระบุว่า"อี ซู-มันเป็นสาเหตุที่ทำให้การปล่อยอัลบั้มใหม่ของเอสปาล่าช้า"ตามกำหนดเดิมกลุ่มควรปล่อยอัลบั้มใหม่ในวันที่ 20 กุมภาพันธ์ ยิ่งไปกว่านั้นเขายังเสริมว่า ซู-มัน ต้องการเพิ่ม"แนวคิดอนุรักษ์สิ่งแวดล้อมลงไปในบทเพลง" ซึ่งในที่สุดก็ถูกยกเลิกไปในภายหลัง เนื่องจาก "ไม่เหมาะกับคอนเซ็ปต์ของเอสปา" ในวันที่ 16 มีนาคม เอสเอ็มเอนเตอร์เทนเมนต์ประกาศว่าเอสปาจะปล่อยอัลบั้มในช่วงต้นเดือนพฤษภาคม วันที่ 17 เมษายน มีการประกาศว่าอีพีชุดที่สามของกลุ่มจะชื่อว่ามายเวิลด์ซึ่งมีทั้งหมดหกเพลง จะวางจำหน่ายในวันที่ 8 พฤษภาคม เมื่อวันที่ 24 เมษายน รายชื่อเพลงหกเพลงได้เผยแพร่ผ่านทางเว็บไซต์อย่างเป็นทางการโดยมีการประกาศว่า "สไปซี" เป็นซิงเกิลนำ ในวันที่ 6 พฤษภาคม วิดีโอทีเซอร์สำหรับซิงเกิลนำ "สไปซี" ได้รับการเผยแพร่ เพลงนี้เปิดตัวพร้อมกับอีพีและมิวสิกวิดีโอในวันที่ 8 พฤษภาคม

มิวสิกวิดีโอ
มิวสิกวิดีโอกำกับโดย 725 SL8 Visual Lab ถูกเผยแพร่พร้อมกับเพลงโดยเอสเอ็มเอนเตอร์เทนเมนต์ เมื่อวันที่ 8 พฤษภาคม มิวสิกวิดีโอแสดงให้เห็นถึงเอสปา "ในฐานะกลุ่มนักเรียนมัธยมปลายยอดนิยม" โดยมีฉากที่สลับไปมาระหว่าง "เอสปาเตรียมจัดปาร์ตี้สุดเหวี่ยงในคฤหาสน์สุดหรูของพวกเขา" และ "เอสปาถือโอกาสสำรวจเมืองเมื่อนาฬิกาบอกเวลาถึงเที่ยงคืนและเวลาหยุดเดิน"

ประสิทธิภาพเชิงพาณิชย์
"สไปซี" เปิดตัวอันดับที่หกบนชาร์ตเซอร์เคิลดิจิทัลชาร์ตของเกาหลีใต้ฉบับวันที่ 7–13 พฤษภาคม 2023 ในชาร์ตส่วนประกอบ เพลงเปิดตัวที่อันดับสามในชาร์ต Circle Download อันดับที่แปดในชาร์ต Circle Streaming และอันดับที่ 33 ในชาร์ต Circle BGM และขึ้นสู่อันดับสามใน Circle Digital Chart อันดับสี่ใน Circle Streaming Chart ในญี่ปุ่นเพลงเปิดตัวที่อันดับ 71 บน บิลบอร์ดเจแปนฮอต 100 ในชาร์ตฉบับวันที่ 17 พฤษภาคม ค.ศ. 2023 ในชาร์ตส่วนประกอบ เพลงเปิดตัวที่อันดับ 70 ในเพลงดาวน์โหลดยอดนิยม และอันดับ 82 ในเพลงสตรีมมิงยอดนิยม ขึ้นสู่อันดับที่ 64 ในบิลบอร์ดเจแปน ฮอต 100 และอันดับที่ 56 ใน Top Streaming Songs เปิดตัวที่อันดับ 48 ในออริคอน ชาร์ตสตรีมมิงในชาร์ตฉบับวันที่ 22 พฤษภาคม 2023 และขึ้นสู่อันดับที่ 43 ในสัปดาห์ต่อมา

ในสิงคโปร์ เพลงเปิดตัวอันดับที่ 22 ในชาร์ตอาร์ไอเอเอส Top Streaming Chart ในชาร์ตฉบับวันที่ 12–18 พฤษภาคม 2023 เปิดตัวที่อันดับ 17 ในชาร์ต RIAS Top Regional Chart ในชาร์ตฉบับวันที่ 5-11พฤษภาคม ค.ศ. 2023 ในเวียดนาม เพลง เปิดตัวที่อันดับ 27 ใน บิลบอร์ดเวียดนาม ฮอต 100 ของชาร์ตฉบับวันที่ 18 พฤษภาคม 2023 ในฮ่องกง เพลงเปิดตัวที่อันดับ 24 ใน บิลบอร์ดฮ่องกงซองส์ ในชาร์ตฉบับวันที่ 27 พฤษภาคม ค.ศ.  2023 ไต้หวัน เพลงเปิดตัวอันดับที่ 14 ในบิลบอร์ดไต้หวันซองส์ ในชาร์ตฉบับวันที่ 27 พฤษภาคม ค.ศ. 2023

ในนิวซีแลนด์ เพลงเปิดตัวที่อันดับ 34 บน อาร์เอ็มเอ็นเซดฮอตซิงเกิล ในชาร์ตฉบับวันที่ 15 พฤษภาคม ค.ศ. 2023 ทั่วโลก เพลงเปิดตัวที่อันดับ 160 ใน บิลบอร์ดโกลบอล 200 และอันดับที่ 77 ใน บิลบอร์ดโกลบอล เอ็กซ์คลูชันยูเอส ในชาร์ตฉบับวันที่ 20 พฤษภาคม 2023 และขึ้นสู่อันดับที่ 70 ใน บิลบอร์ด โกลบอล 200 และอันดับที่ 42 ใน บิลบอร์ด โกลบอล เอ็กซ์คลูชันยูเอส ในสัปดาห์ถัดไป

การโปรโมต
ก่อนเปิดตัวมายเวิลด์ในวันที่ 8 พฤษภาคม ค.ศ. 2023 เอสปาได้จัดงานแสดงสดในชื่อ "Aespa 'My World' Countdown Live" ผ่านช่องทางยูทูบ, ติ๊กต็อก, และ IdolPlus เพื่อแนะนำอัลบั้มและเพลง รวมถึงเพลง "สไปซี" และเพื่อสื่อสารกับแฟน ๆ กลุ่มได้ขึ้นโปรโมตในรายการเพลงสี่รายการในสัปดาห์แรกได้แก่  เอ็มเคานต์ดาวน์ของเอ็มเน็ต ในวันที่ 11 พฤษภาคม มิวสิกแบงก์ของเคบีเอส ในวันที่ 12 พฤษภาคม โชว์! มิวสิกคอร์ของเอ็มบีซี ในวันที่ 13 พฤษภาคม และ อินกีกาโยของเอสบีเอส ในวันที่ 14 พฤษภาคม ในสัปดาห์ที่สองและสัปดาห์สุดท้ายของการโปรโมตพวกเธอได้ขึ้นแสดงรายการเพลงสี่รายการ เอ็มเคานต์ดาวน์ ในวันที่ 18 พฤษภาคม มิวสิกแบงก์ ในวันที่ 19 พฤษภาคม โชว์! มิวสิกคอร์ ในวันที่ 20 พฤษภาคม และ อินกีกาโย ในวันที่ 21 พฤษภาคม ซึ่งพวกเธอได้รับรางวัลที่หนึ่งจากการปรากฏตัวทั้งหมด

รายชื่อเพลง
 ดิจิทัลดาวน์โหลด / สตรีมมิง – Original
 "สไปซี" – 3:17

 ดิจิทัลดาวน์โหลด / สตรีมมิง – Remixes
 "สไปซี" (Nitepunk remix) – 3:10

รางวัล
+ รางวัลและการเสนอชื่อเข้าชิงสำหรับ "สไปซี" พิธีมอบรางวัล ปี รางวัล  ผล อ้างอิง เซอร์เคิลชาร์ตมิวสิกอะวอดส์ 2023 Artist of the Year — Digital   Artist of the Year — Global Streaming  Artist of the Year — Streaming Unique Listeners  โกลเดนดิสก์อะวอดส์ 2023 Best Digital Song (Bonsang)  มามาอะวอดส์ 2023 Best Dance Performance – Female Group   Song of the Year  เมลอนมิวสิกอะวอดส์ 2023 Song of the Year  

+ รางวัลรายการเพลงสำหรับ "สไปซี" รายการ  วันที่ อ้างอิง อินกีกาโย 21 พฤษภาคม 2023  เอ็มเคานต์ดาวน์ 18 พฤษภาคม 2023  มิวสิกแบงก์ 19 พฤษภาคม 2023  โชว์! มิวสิกคอร์ 20 พฤษภาคม 2023 

+ รายชื่อสิ้นปีสำหรับ "สไปซี" นักวิจารณ์/สิ่งพิมพ์ รายชื่อ อันดับ อ้างอิง แกรมมี 15 K-Pop Songs That Took 2023 By Storm N/A 

ชาร์ต

ชาร์ตประจำสัปดาห์
+ ประสิทธิภาพชาร์ตประจำสัปดาห์สำหรับ "สไปซี" ชาร์ต (2023) ตำแหน่งสูงสุด Global 200 (Billboard) 70 Hong Kong (Billboard) 24 Japan (Japan Hot 100) 64 Japan Streaming (Oricon) 43 New Zealand Hot Singles (RMNZ) 34 Singapore (RIAS) 22 South Korea (Circle) 2 Taiwan (Billboard) 14 US World Digital Song Sales (Billboard) 6 Vietnam (Vietnam Hot 100) 27

ชาร์ตประจำเดือน
+ ประสิทธิภาพชาร์ตประจำเดือนสำหรับ "สไปซี" ชาร์ต (2023) ตำแหน่ง South Korea (Circle) 4

ชาร์ตสิ้นปี
+ ประสิทธิภาพชาร์ตสิ้นปีสำหรับ "สไปซี" ชาร์ต (2023) ตำแหน่ง South Korea (Circle) 13

ประวัติการวางจำหน่าย
+ ประวัติการวางจำหน่ายสำหรับ "สไปซี" ภูมิภาค วันที่ รูปแบบ เวอร์ชัน สังกัด ต่าง ๆ  8 พฤษภาคม 2023  Original  15 กันยายน 2023 Nitepunk remix